**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏ**

**Ո Ր Ո Շ ՈՒ Մ**

**«----» «-------------------------» 2018 թվականի N ----Ն**

**ՀԱՆՐԱՅԻՆ ՀԵՌՈՒՍՏԱՌԱԴԻՈԸՆԿԵՐՈՒԹՅԱՆ  ԽՈՐՀՐԴԻ ԱՆԴԱՄԻ ԹԱՓՈՒՐ ՏԵՂԻ ՀԱՄԱԼՐՄԱՆ ՄՐՑՈՒՅԹՆ ԱՆՑԿԱՑՆԵԼՈՒ ՆՊԱՏԱԿՈՎ ՁԵՎԱՎՈՐՎԱԾ ՄՐՑՈՒԹԱՅԻՆ ՀԱՆՁՆԱԺՈՂՈՎԻ ԱՆԴԱՄՆԵՐԻ ԿԱՏԱՐԱԾ ԾԱԽՍԵՐԻ ՓՈԽՀԱ­ՏՈՒՑ­ՄԱՆ ՉԱՓԸ ԵՎ ԿԱՐԳԸ ՍԱՀՄԱՆԵԼՈՒ ՄԱՍԻՆ**

Հիմք ընդունելով Հեռուստատեսության և ռադիոյի մասին օրենքի 29-րդ հոդվածի 8-րդ մասը՝

1. Հանրային հեռուստառադիոընկերության խորհրդի անդամի թափուր տեղի համալրման մրցույթն անցկացնելու նպատակով ձևավորված մրցութային հանձնաժողովի (այսուհետ՝ Հանձնաժողով) անդամների կատարած ծախսերի փոխհա­տուց­մանչափը Հանձնաժողովի յուրաքանչյուր նիստի համար սահմանել՝

1) իր մշտական բնակության վայրից մինչև 30 կիլոմետր հեռավորությունից Հանձնաժողով ներկայացող անդամների դեպքում մինչև 3 000 (երեք հազար) ՀՀ դրամ ճանապարհածախս.

2) իր մշտական բնակության վայրից դուրս 30 կիլոմետրից ավելի հեռավորությունից Հանձնաժողով ներկայացող անդամների դեպքում մեկնելու և նույն օրը վերադառնալու դեպքում` մինչև 10 000 (տաս հազար) ՀՀ դրամ օրապահիկ և ճանապարհածախս.

3) իր մշտական բնակության վայրից դուրս 30 կիլոմետրից ավելի հեռավորությունից Հանձնաժողով ներկայացող անդամների դեպքում մեկնելու և նույն օրը վերադառնալու հնարավորության բացակայության դեպքում` մինչև 35 000 (երեսունհինգ հազար) ՀՀ դրամ գիշերավարձ, ճանապարհածախս, օրապահիկ:

2. Փոխհատուցումը տրամադրվում է Հանձնաժողովի անդամի` Հեռուստատեսության և ռադիոյի հանձնաժողովի նախագահին ուղղված դիմումի հիման վրա, որին կցվում են կատարած ծախսերը հիմնավորող փաստաթղթերը` առկայության դեպքում:

3. Կատարած ծախսերը հիմնավորող փաստաթղթերի  բացակայության դեպքում հատուցման ենթակա է սույն որոշման 1-ին կետով նախատեսված չափերի 50 տոկոսը:

4. Հանձնաժողովի անդամների կատարած ծախսերի համար փոխհատուցումը տրամադրվում է համապատասխան փաստաթղթերը ներկայացնելուց հետո 5 աշխատանքային օրվա ընթացքում:

5. Հանձնաժողովի անդամների կատարած ծախսերի փոխհատուցումն ապահովվում է Հեռուստատեսության և ռադիոյի հանձնաժողովի համար նախատեսված բյուջետային միջոցների հաշվին:

6. Սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրվանից:

|  |  |
| --- | --- |
| **Հայաստանի Հանրապետությանվարչապետ** | **\_. \_\_\_\_\_\_\_\_\_\_** |
| 2018 թ. --------------------------Երևան |  |